Document ID: 32008D0277

ODLOČBA KOMISIJE
z dne 26. marca 2008
o spremembi odločbe 2001/405/ES zaradi podaljšanja veljavnosti okoljskih meril za podelitev znaka Skupnosti za okolje izdelkom iz tissue papirja
(notificirano pod dokumentarno številko C(2008) 1222)
(Besedilo velja za EGP)
(2008/277/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,
po posvetovanju z Odborom Evropske unije za znak za okolje,
ob upoštevanju naslednjega:
(1)
Okoljska merila, opredeljena v Odločbi Komisije 2001/405/ES z dne 4. maja 2001 o določitvi okoljskih meril za podelitev znaka Skupnosti za okolje izdelkom iz tissue papirja za higienske namene uporabe (2), prenehajo veljati 4. maja 2008.
(2)
V skladu z Uredbo (ES) št. 1980/2000 je bil pravočasno opravljen pregled okoljskih meril ter z njimi povezanih zahtev za ocenjevanje in preverjanje iz te odločbe.
(3)
Glede na pregled navedenih meril in zahtev je primerno, da se obdobje veljavnosti okoljskih meril in zahtev za Odločbo 2001/405/ES podaljša za 12 mesecev.
(4)
Ker se redni pregled v skladu z Uredbo (ES) št. 1980/2000 nanaša samo na okoljska merila ter zahteve za ocenjevanje in preverjanje, je primerno, da odločba 2001/405/ES ostane v veljavi.
(5)
Odločbo 2001/405/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem odbora, ki je bil ustanovljen s členom 17 Uredbe (ES) št. 1980/2000 -
SPREJELA NASLEDNJO ODLOČBO:
Člen 1
Člen 3 Odločbe 2001/405/ES se nadomesti z naslednjim:
„Člen 3
Okoljska merila za skupino izdelkov iz tissue papirja ter z njimi povezane zahteve za ocenjevanje in preverjanje veljajo do 4. maja 2009.“
Člen 2
Ta odločba je naslovljena na države članice.
V Bruslju, 26. marca 2008

Labels: 3
1
20